જનસમુદાયમાં વૈજ્ઞાનિક પ્રકૃતિ વિકસાવવા વિજ્ઞાનનો પ્રસાર એ જ્ઞાન આધારિત આર્થિક વૃદ્ધિના આ ઊભરતા વાતાવરણમાં પ્રાથમિકતા છે. ગુજરાત સાયન્સ સિટી એ ગુજરાત સરકારની આ પ્રાથમિકતાને સાકાર કરવા માટેની એક હિમ્મતભરી પહેલ છે. રાજ્ય સરકાર અમદાવાદ ખાતે શિક્ષણ અને મનોરંજનનું એક આદર્શ મિશ્રણ પૂરું પાડવા માટે એક વિશાળ વિસ્તૃત કેન્દ્ર ઊભું કરી રહેલ છે. તેમાં સમકાલીન અને કાલ્પનિક પ્રદર્શનો, પ્રાયોગિક અનુભવો, વર્કિંગ મોડેલ, વર્ચ્યુઅલ રિયાલિટી, એક્ટિવિટી કોર્નર, પ્રયોગશાળાઓ તથા જીવંત નિદર્શનને સામાન્સ માણસને વિજ્ઞાન અને ટેકનોલોજીની સમજ આપવા દર્શાવવામાં આવશે.